**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 57590/08.10.2024**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privind aprobarea îndreptării erorii materiale strecurată în cuprinsul art. 1 al HCL nr. 226/27.06.2024

Prin Hotărârea Consiliului Local Satu Mare nr. 226/27.06.2024 s-a aprobat ieșirea din indiviziune cu privire la imobilul teren înscris în CF nr. 155847 Satu Mare iar la art. 1 s-a atestat la domeniul privat al Municipiului Satu Mare suprafața de 384 mp respectiv a cotei de 384/799 părți din terenul înscris în CF nr. 155847 Satu Mare sub nr. top 34/1( nr. CF vechi 6679 Satu Mare) situat în Satu Mare str. Horea nr. 10.

În urma analizării extrasului de carte funciară nr. 155847 Satu Mare am constatat faptul că în cuprinsul art. 1 al HCL nr. 226/2024 s-a strecurat o eroare, în sensul că în loc de ”în suprafață de 384 mp, respectiv a cotei de 384/799 părți” corect este ” în suprafață de 342 mp, respectiv a cotei de 342/799 părți” fapt pentru care se impune adoptarea unei hotărâri în acest sens.

Față de cele expuse ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

Șef serviciu

Faur Mihaela